Michelangelo Winklaar

Michelangelo Rachid Winklaar (☆ 4 di desèmber 1983 na Willemstad) ta un diseñadó di moda di Kòrsou.Curaçaose Michelangelo Winklaar brengt couture tot leven in Den Haag, curacao.nu (27 di ougùstùs 2024)

 Bida i karera 
Winklaar a muda pa Hulanda komo mucha, huntu ku su famia. Na edat di diestres aña, el a kuminsá diseñá trahenan pa Zomercarnaval na Rotterdam.Winklaar wint MAFB, fashionunited.nl (14 di september 2009) Durante su hubentut, el a organisá sertamennan di beyesa i a duna les di baile. Despues di a kompletá e liseo di moda na Hilversum, el a studia brevemente na e Akademia di Arte Visual (ArtEZ) na Arnhem.

Na 2010, Michelangelo Winklaar a fundá su propio liña di moda: Mangel Ichelo Design. E palabra "mangel" ta referí na "kos dushi", loke a keda reflehá tambe den su kolekshon den e añanan ei. E tempu ei, por ehèmpel, el a partisipá na un kompetensia di diseño ku e tema Lust of salmiak. Su kolekshonnan ta reflehá un estilo ku ta meskla elegansia, luho, i influensia karibeño. Winklaar ta usa téknikanan tradishonal manera moulage (téknika di diseño), bòrdá a man i drapeo den un estilo moderno, preferiendo materialnan natural i sostenibel manera seda, lino, bambu, alpaka i kasjmier. Karakterístiko di su obra ta e formanan femenino, tekstura i e uso di artesania.

El a ekshibí su obranan den Museum De Paviljoens na Almere i Gemeentemuseum na Den Haag. Su kolekshonnan a wòrdu mustra riba pasarela di Amsterdam Fashion Week, The Fashion Week, Feeric na Rumania i Masters Expo i den revistanan di moda manera Beau Monde, Fall Magazine, Hague Magazine, Veronica Magazine i Attire Club.thumb|left|Eksposishon Looking with your hands na museo "Escher in Het Paleis" (2021) Tambe el a diseñá paña korporativo i kolekshonnan di merkansia pa Madame Tussauds i ABN AMRO, entre otro. 

Inspirá pa su mama ku tin un limitashon visual, Winklaar a desaroyá un estilo di "moda tokabel", un moda ku por wòrdu eksperensiá no solamente pa bista, sino tambe pa medio di takto. Den 2021, el a presentá e eksposishon Looking with your hands (Mira ku bo man) den museo "Escher in Het Paleis" na Den Haag.Looking with your hands, escherinhetpaleis.nl (2022) E kolekshon tabata konsistí di diseño di alta moda ku peso i tekstura diferente, inspirá pa naturalesa di Kòrsou, manera e palu di Kibrahacha. Tur paña i tela tabata diseñá spesífikamente pa públiko por a mishi kuné, asina tur hende por eksperensiá e moda.

 Rekonosementu 
 2009: ganadó di e MAFB (Mode And Fashion Battle).

Kategoria:Hende
Kategoria:Kòrsou